लीदिया अविलोवा ने चेखफ़ को अन्तिम प्रेम-पत्र 1904 में लिखा था. उसी वर्ष चेखफ़ की मृत्यु हो जाने से उन दोनों को अपने हृदय में निरन्तर चलने वाले पीड़ादायी संघर्ष से और जीवन की परिस्थितियों से जूझने की विवशता से मुक्ति मिल गई। लीदिया के मन में सदा यही धुकधुकी लगी रहती थी कि उन दोनों में से वही पहले यह संसार छोड़कर जाएगी, किन्तु जीवन ने कुछ और ही लिखा था। उस दिन अविलोव परिवार के यहाँ मेहमान आने वाले थे। लीदिया के पति ने लीदिया के पास आकर बताया कि चेखफ़ का देहान्त हो गया है और फिर अपनी पत्नी से सख्ती से कहा कि कोई विलाप नहीं होना चाहिए।